b'\n_START_ARTICLE_\nBo\xc5\xbea Pleni\xc4\x8dar\n_START_SECTION_\n\xc5\xa0olanje\n_START_PARAGRAPH_\n1952 je diplomirala na Filozofski fakulteti v Ljubljani, kjer je dokon\xc4\x8dala \xc5\xa1tudij sloven\xc5\xa1\xc4\x8dine in ru\xc5\xa1\xc4\x8dine.\n_START_SECTION_\nDelo\n_START_PARAGRAPH_\nPo kon\xc4\x8danem \xc5\xa1tudiju se je leta 1952 zaposlila kot profesorica na Ni\xc5\xbeji gimnaziji Tr\xc5\xbei\xc4\x8d. Iz Tr\xc5\xbei\xc4\x8da se je delovno preselila v Kranj, ko se je kot profesorica zaposlila na osnovni \xc5\xa1oli France Pre\xc5\xa1eren. Po koncu opravljanja pedago\xc5\xa1kega poklica je kraj\xc5\xa1i \xc4\x8das delala v tiskarni Ljudske pravice. Od leta 1961 pa vse do upokojitve, leta 1984 je delala v Narodni in univerzitetni knji\xc5\xbenici v Ljubljani. Posvetila se je pripravi raznovrstnih bibliografij. Sodelovala je pri pripravi Slovenske bibliografije 1965\xe2\x80\x931977, sama pripravila Slovensko bibliotekarsko bibliografijo (1983, 1989) ter do leta 1984 tudi bibliografska kazala za revije Ciciban (1970), Pionir in Slovenski pionir (1970) ter Mladi svet (1951-1958) oz. Otrok in dru\xc5\xbeina (1972). Pripravljala je bibliografske zbornike \xc4\x8dasopisov in vrsto osebnih bibliografij._NEWLINE_Bila je tudi amaterska fotografinja.\n_START_SECTION_\nNagrade\n_START_PARAGRAPH_\nLeta 1967 je dobila \xc4\x8copovo diplomo.'